పొన్ రాధాకృష్ణన్

పొన్ రాధాకృష్ణన్ (జననం 1952 మార్చి 1) భారతదేశానికి చెందిన రాజకీయ నాయకుడు. ఆయన 2014 పార్లమెంట్ ఎన్నికల్లో తమిళనాడులోని కన్యాకుమారి నుండి లోక్‌సభకు ఎన్నికై నరేంద్ర మోడీ మొదటి మంత్రివర్గంలో ఆర్థిక, షిప్పింగ్ శాఖ సహాయ మంత్రిగా పనిచేశాడు.
జననం, విద్యాభాస్యం
పొన్ రాధాకృష్ణన్ తమిళనాడు రాష్ట్రం, కన్యాకుమారి జిల్లా, అలంతంగరై గ్రామంలో 1952 మార్చి 1న పొన్నయ అయ్యప్పన్, తంగకాని దంపతులకు జన్మించాడు. ఆయన చెన్నైలోని ప్రభుత్వ న్యాయ కళాశాలలో బిఏ డిగ్రీ పూర్తి చేశాడు.

రాజకీయ జీవితం
పొన్ రాధాకృష్ణన్ 1981లో రాష్ట్రీయ స్వయంసేవక్ సంఘ్లో చేరి ఆ తరువాత కార్యదర్శి నియమితుడయ్యాడు. ఆయన 1991 పార్లమెంట్ ఎన్నికల్లో నాగర్‌కోయిల్‌ లోక్‌సభ స్థానం నుండి పోటీ చేసి ఓడిపోయాడు. రాధాకృష్ణన్ 1999 లోక్‌సభ ఎన్నికలలో నాగర్‌కోయిల్ నియోజకవర్గం నుండి ఎంపీగా గెలిచి అటల్ బిహారీ వాజపేయి మంత్రివర్గంలో యువజన వ్యవహారాల శాఖ సహాయ మంత్రిగా, ఆ తర్వాత పట్టణాభివృద్ధి & పేదరిక నిర్మూలన శాఖ సహాయ మంత్రిగా కూడా పనిచేశాడు.

పొన్ రాధాకృష్ణన్ 2004, 2009, 2019, 2021 (ఉప ఎన్నిక) పార్లమెంట్ ఎన్నికల్లో పోటీ చేసి ఓడిపోయాడు. ఆయన 2014 లోక్‌సభ ఎన్నికలలో కన్యాకుమారి నియోజకవర్గం నుండి ఎంపీగా గెలిచి నరేంద్ర మోడీ మొదటి మంత్రివర్గంలో భారీ పరిశ్రమలు, షిప్పింగ్, ఆర్థిక శాఖ సహాయ మంత్రిగా పనిచేశాడు.

లోక్‌సభ ఎన్నికలలో పోటీ
సంవత్సరంఎన్నికలపార్టీనియోజకవర్గం పేరుఫలితంఓట్లు ఓటు %199110వ లోక్‌సభభారతీయ జనతా పార్టీనాగర్‌కోయిల్3వ స్థానం1,02,02918.82%199611వ లోక్‌సభభారతీయ జనతా పార్టీనాగర్‌కోయిల్2వ స్థానం1,69,88530.25%199812వ లోక్‌సభభారతీయ జనతా పార్టీనాగర్‌కోయిల్2వ స్థానం2,67,42645.08%199913వ లోక్‌సభభారతీయ జనతా పార్టీనాగర్‌కోయిల్విజేత3,07,31950.21%200414వ లోక్‌సభభారతీయ జనతా పార్టీనాగర్‌కోయిల్2వ స్థానం2,45,79736.49%200915వ లోక్‌సభభారతీయ జనతా పార్టీకన్యాకుమారి2వ స్థానం2,54,47433.20 %201416వ లోక్‌సభభారతీయ జనతా పార్టీకన్యాకుమారివిజేత3,72,90637.62 %201917వ లోక్‌సభభారతీయ జనతా పార్టీకన్యాకుమారి2వ స్థానం3,67,30235.04 %2021ఉప ఎన్నిక 2021భారతీయ జనతా పార్టీకన్యాకుమారి2వ స్థానం438,08739.92%

నిర్వహించిన పదవులు

 1999 - 13వ లోక్‌సభకు ఎన్నికయ్యాడు.
 1999 నుండి 2000 వరకు - సభ్యుడు, పరిశ్రమపై స్టాండింగ్ కమిటీ.
 2000 - సభ్యుడు, కన్సల్టేటివ్ కమిటీ, ఉపరితల రవాణా శాఖ మంత్రి .
 2000 నుండి 2003 వరకు - తమిళనాడు రాష్ట్ర యువజన వ్యవహారాలు & క్రీడల శాఖ మంత్రి.
 2003 - తమిళనాడు పట్టణాభివృద్ధి & పేదరిక నిర్మూలన శాఖ మంత్రి.
 2003 - తమిళనాడు రోడ్డు రవాణా, రహదారుల శాఖ మంత్రి.
 2014 - 16వ లోక్‌సభకు 2వసారి ఎన్నికయ్యాడు.
 2014 నుండి 2014 వరకు - కేంద్ర భారీ పరిశ్రమలు, పబ్లిక్ ఎంటర్‌ప్రైజెస్ శాఖ మంత్రి.
 2014 నుండి 2017 వరకు - కేంద్ర రోడ్డు రవాణా, రహదారుల మంత్రిత్వ శాఖ & షిప్పింగ్ శాఖ మంత్రి.
 2017 నుండి 2019 వరకు - కేంద్ర ఆర్థిక & షిప్పింగ్ శాఖ మంత్రి.

మూలాలు

వర్గం:1952 జననాలు
వర్గం:భారతీయ జనతా పార్టీ రాజకీయ నాయకులు